text: Politiet vil være massivt tilstede ved skolestarten
  03 august 2015 kl. 07.32
  Politiet vil både sende fotovogne, patruljer og motorcykelbetjente ud til skolestarten.
  Politiet holder flere og flere kontroller i forbindelse med skolestarten - men skriver færre og færre rapporter.
  - Det er en utrolig glædelig udvikling, siger politikommissær Søren Knudsen fra færdselsafdelingen hos Syd- og Sønderjyllands Politi.
  - Den må vi holde fast i. Også fordi hver eneste af overtrædelserne kunne have været den, der endte ulykkeligt for et barn og dets forældre. Det er også værd at huske, at det tit er forældrene selv, som begår overtrædelser af færdselsloven på vej til skolen. Et råd til forældre, som nødvendigvis skal transportere deres barn, er, at de forældre skaber sig selv den fornødne tid og ro til aflevering af barnet i hele skolens afleveringstidsrum og ikke venter til sidste øjeblik inden ringetiden, siger Søren Knudsen.
  Fem gode råd til de nye skolebørns forældre:
  1. Vælg den sikreste rute til skolen - ikke nødvendigvis den korteste2. Gå ned i knæ og se trafikken med dit barns øjne3. Husk cykelhjelmen og lær dit barn at give tegn i trafikken4. Er du i bil så vælg evt. mindst en ugentlig gå- eller cykeldag5. Husk at børnene kopierer dine vaner i trafikken
  
  